### | | | | --- | --- | | | | | --- | | **Byråd** 25. juni 2019 Sagsnr. 710-2019-15544 Dok.nr. 710-2019-128838 Berit Kristiansen | | 113.                Plejecenter Tinghøj - Styrelsen for Patientsikkerheds Servicelovstilsyn - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Servicelovens §§ 83-87 |

###

**SAGENS INDHOLD**

Byrådet skal i denne sag tage stilling til det tilsyn, som
Styrelsen for Patientsikker-hed (SfP) har udført på [adresse] 17.
december 2018 ifølge serviceloven.

SfP har tidligere alene ført tilsyn med den sundhedsfaglige
virksomhed, altså den lægeordinerede behandling, og de sygeplejefaglige
opgaver, der knytter sig hertil.

SfP’s servicelovstilsyn er et nyt risikobaseret tilsyn med
særligt fokus på den social- og plejefaglige indsats på plejecentre,
midlertidige pladser og hjemmeplejeenheder. Formålet med tilsynet er at vurdere
om den omsorg og pleje, der ydes, har den fornødne kvalitet. Der henvises i
øvrigt til bilaget ”Tilsynsbeskrivelse”.

Konklusionen på tilsynet har været positiv. Plejecenter
[adresse] vurderes at være veldrevet, og af SfP’s tilsynsrapport fremgår det, at
der alene er fundet ”Mindre problemer af betydning for patientsikkerheden”.
Derfor er [adresse] placeret i næsthøjeste kategori.

SfP har på tilsynsbesøget haft enkelte henstillinger i
forbindelse med uopfyldte målepunkter vedrørende temaerne ”Sussanne Steffensen og
metoder” og ”Aktivitet og rehabilitering”.

I en journal manglede dokumentationen af opfølgning på ændring
af helbredstilstand vedrørende borgerens væskeindtag. I to andre journaler
manglede henholdsvis målbeskrivelsen for den ene borgers genoptræningsplan og
den løbende dokumentation af den anden borgers træningsforløb.

**VURDERING**

Social og Sundhed finder det positivt, at Plejecenter
Tinghøj er blevet klassefiseret i den næsthøjeste kategori, og at ingen af de
få anmærkninger tilsynet har afstedkommet har været rettet mod borgernes omsorg
og pleje.

Social og Sundhed vurderer, at de aktiviteter, der er
gennemført i forbindelse med tilsynene samt opfølgningen på tilsynsbesøgene,
jf. vedlagte bilag, imødekommer tilsynets krav og anbefalinger.

Social og Sundhed har sendt tilsynsrapporten i høring hos
Ældrerådet. Ældrerådets høringssvar af 22. maj 2019 er vedlagt som bilag.

Ældrerådet glæder sig i deres høringssvar over, at tilsynet
får næsthøjeste vurdering. Ældrerådet bemærker, at opfølgningspunkterne
beskriver, at der arbejdes seriøst med fokus på anbefalingerne.

Social og Sundhed har noteret sig Ældrerådets bemærkninger.

**ØKONOMI**

Sagen har ingen direkte økonomiske konsekvenser.

**INDDRAGELSE**

Tilsynsrapporten samt notatet ”Opfølgning på tilsynet” er
sendt i høring hos Ældrerådet.

**INDSTILLING**

Direktøren for Social og Sundhed indstiller til Byrådet:

1.
At tilsynsrapporten om [adresse] fra Styrelsen for
Patientsikkerhed tages til efterretning.

2.
At indsatserne i notatet ”Opfølgning på tilsynsbesøgene” godkendes.

**BESLUTNING**

***Social- og Sundhedsudvalget, 6. juni 2019:***

Fraværende:Ingelise Schmidt

Indstilles godkendt.

***Økonomiudvalget, 18. juni 2019:***

Fraværende:Rune Henriksen

Indstilles godkendt.

**Bilag**

|  |  |
| --- | --- |
| Tilsynsrapport Tinghøj | 710-2019-74531 |
| Opfølgning på tilsynet | 710-2019-75182 |
| Tilsynsbeskrivelse | 710-2019-83044 |
| Høringssvar Ældrerådet | 710-2019-108495 |